‘सोलन जनपद का इतिहास, कला संस्कृति विषय पर सेमिनार 6 को
हिमाचलराज्य संग्रहालय शिमला एवं भाषा एवं संस्कृति विभाग जिला सोलन द्वारा छह मार्च को प्रात: 10:30 बजे तानसेन संगीत महाविद्यालय के सभागार में ‘सोलन जनपद का इतिहास, कला संस्कृति विषय पर सेमिनार का आयोजन किया जा रहा है। इस सेमिनार में मुख्यातिथि के रूप में डीसी सोलन राकेश कंवर शिरकत करेंगे। इस सेमिनार में जिला भर से साहित्यकार, लेखक प्रबुद्ध नागरिकों को आमंत्रित किया गया है, जो सोलन जिला के रियासतकाल से लेकर वर्तमान स्वरूप तक की ऐतिहासिक, सांस्कृतिक पुरातात्विक विकास यात्रा पर विस्तृत चर्चा करेंगे। जिला भाषा अधिकारी भीम सिंह चौहान ने बताया कि सेमिनार का मुख्य उद्देश्य सोलन जिला की प्राचीन धरोहर को खंगालकर उसे संरक्षित करना है, ताकि उसे शोध करने वाले शोधार्थियों तथा प्रतियोगी परीक्षाओं की तैयारी करने वाले युवाओं के लिए उपलब्ध करवाया जा सके। यह पहला मौका है, जब संग्रहालय द्वारा सोलन जिला की लोक संस्कृति को प्रकाश में लाने का प्रयास किया जा रहा है। राज्य संग्रहालय के संग्रहालयाध्यक्ष डॉ. हरि चौहान ने बताया कि इस सेमीनार में शिमला के जाने-माने पुरातत्वविद डॉ. ओम चंद हांडा आलेख प्रस्तुत करेंगे। इसके अतिरिक्त शिमला से नेक चंद, सोलन से केआर कश्यप, डॉ. रोहित कश्यप, हेमंत भार्गव, विनय कुमार, डॉ. लेखराम शर्मा, डॉ. प्रेमलाल गौतम सोलन जिला के इतिहास, कला संस्कृति के बृहद आयामों पर शोध पत्र प्रस्तुत करेंगे।
awa_Deva hin_Deva